אילו אתרים ייסגרו?
abeksis, kodiwizardil ו-kodi-senyor
על פי ההסכם שהושג בין הצדדים ביום חמישי האחרון (25.5) וקיבל תוקף של פסק דין, ייסגרו לאלתר האתרים הבאים: abeksis, kodiwizardil ו-kodi-senyor והמפעילים שלהם ישלמו פיצוי בגובה עשרות אלפי שקלים. לדברי ארגון זיר"ה שימשו האתרים לצורך הפצת תוכנת קודי הכוללת הרחבות מפרות, המאפשרות צפייה פיראטית בתכנים מוגני זכויות יוצרים, ובין היתר הרחבות אשר העבירו, באופן סימולטני, שידורים לינאריים של ערוצי טלוויזיה ללא קבלת הרשאה. עוד טען הארגון כי אותם אתרים מעודדים ומסייעים להפיץ עותקים מפרים, כולל הפצה של סטרימרים לרשות הציבור, המותאמים באופן פרטני לצריכת תכנים מפרים תוך הפרת זכות יוצרים. על פי ההסכם, כל הפרה שלו תגרור קנס של 100 אלף ש"ח. עוד נמסר מהארגון שסגירת האתרים היא "עוד ניצחון במאבק מול התוכן הפיראטי ברשת האינטרנט ובשמירה על היוצרים והתוכן הישראלי. כל יוצר ואיש מקצוע העובד בתעשייה יכול לראות בהחלטה זו כשומרת על פרנסתו, ומשמרת את מקום העבודה שלו ושל עשרות אלפי משפחות".
abeksis, kodiwizardil ו-kodi-senyor הם אתרים שייסגרו.